Kaduna (jiha)

Jihar Kaduna: Wacce ake  mata kirari da Cibiyar Ilimi, ta samu wannan sunan ne saboda, Allah ya azurta ta da makarantu na Ilimi, Kaduna jiha ce dake a Arewacin Najeriya. Babbar cibiyar birnin Jihar na da suna Kaduna, wanda ta kasance birni ta  8 mafi girma daga cikin biranen kasar Najeriya. Kamar yadda yake dangane da kiyasin shekarar 2006. An kirkiri Jihar Kaduna  shekara 7 bayan samun ƴancin kai, an kirkire ta a shekarar 1967, da sunan Jihar Tsakiyar Arewa, wadda kuma ta haɗa da Jihar Katsina ta yanzu, Kaduna ta samu iyakar ta ne a shekarar 1987. Kaduna Ita ce jiha ta uku mafi girman ƙasa kuma ta hada  da yawan mutane daga cikin sauran  Jihohin Najeria, sannan anama Jihar Kaduna lakabi ko kirari da Cibiyan koyon Ilimi (Centre of Learning,) saboda ta kasance tana da manyan makarantu na gaba da sakandare masu muhimmanci, kamar su Jami'ar Ahmadu Bello, Jami'ar Tsaro ta Najeriya da dai sauran su.https://www.britannica.com/place/Kaduna-Nigeria"Kaduna | Location, History, & Facts". Encyclopedia Britannica. Archived from the original on 19 April 2019. Retrieved 28 July 2019.

 Asalin Suna 
alt=Kada|thumb
Jihar Kaduna ta samo sunan ta Kaduna ne daga kalmar kada, jam'in kalmar Kadduna, sai aka cire harafin ''D" sai ya koma "Kaduna". A wani kaulin kuma, an ce kalmar ta Kaduna ta samo asali ne daga yaran Gwari, sun kasance  Odna suna nufin "Kogi" kasancewar kaduna a zagaye take da tafkuna. Tambarin Jihar Kaduna dai shi ne hoton Kada.

Tarihi

alt=Kada|thumb|Crocodile
A zance mafi inganci ba a san lokacin da mutane suka fara rayuwa ba a yankin Kaduna, amma akan iya tina garin a wasu ma'aunai na tarihi da suka shude, kuma hakan ya faru ne kasancewar yawan ƙabilun da ke zaune a cikin garin, Hakika birnin ya kafu ne tun kafin zamanin Usman dan Fodiyo wato tun tale-tale can a shekarun baya, birnin Kaduna ya kasance cibiyar jamhuriyyar Arewa tun daga shekarar 1917, har zuwa shekarar 1967, tarihi ya nuna cewa an mallake kaduna ne ga masu mulkin mallaka na turawan ƙasar Birtaniya, babban kwamandan yakin mulkin mallaka Frederick Lugard ya kwace Kaduna a shekarar 1897, da shi da sauran yan koransa. Daga baya kuma suka yi hadin gwuiwa tsakanin Kudancin Najeriya da kuma arewacin Najeriya a shekarar 1914. Wasu daga cikin tsofaffin garuruwan Kaduna  sun hada da  Zariya, Kafanchan da kuma Nok, wanda wadannan garuruwan tarihi ya kasa riskan farkon garuruwan da tarihinsu tun asali. Garin Zaria shi ne tsohon gari a duk fadin yankin Kaduna, wanda ake tunanin an kafa garin ne a shekarar 1536, wanda a wannan lokacin garin baya da suna, amma daga bisani ana kiran garin  da sunan wata shahararriyar sarauniya wato Amina (Sarauniya Amina).thumb|right|Babban Kogin Jahar Kaduna kenan wanda ake tinanin jahar ta samo suna daga gare shi|259x259px

 Kananan Hukumomi 
Jihar Kaduna  tana da matuƙar faɗin gaske, wanda faɗin ƙasar ta ya kai kimanin kilomita 46,053 km2, Kaduna ita ce jiha ta Huɗu da ta fi kowacce jiha girman ƙasa, kuma tana da ƙananan hukumomi guda 23, kowacce ƙaramar hukuma ta na da shugaba da ƙananan garuruwa, ƙananan hukomomi su ne kamar haka:
+AdadiKaramar HukamaFadin KasaShuwagabanni1Birnin Gwari2Chikun3hukumar Giwa4Igabi5Ikara6Jaba7Jama'a8Kachia9Kaduna ta arewa10Kaduna ta kudu11Kagarko12Kajuru13Kaura14Kauru15Kubau16Kudan17Lere.18Makarfi19Sabon-Gari20Sanga21Soba22Zangon-Kataf23Zariya
SHUWAGABANNIN KANANAN HUKUMOMI NA JIHAR KADUNA

Karamar Hukumar Birnin gwari: (chairman) Hon. Joe Danlami

Karamar Hukumar cikon: (chairman) Hon. Musa Musa Bello 

Karamar Hukumar Giwa: (chairman) Hon. Sani Aliyu

Karamar Hukumar Igabi: Hon. Jabir khamis (chairman)

Karamar Hukumar Ikara: (chairman) Hon. Ibrahim Muazu 

Karamar HukumarJema'a: (chairman) Hon. Yusuf Galadima

Karamar Hukumar Kaciya: (chairman) Hon Zayyanu Dauda

Karamar Hukumar Kaduna ta arewa: (chairman) Hon.  Danladi Idris 

Karamar Hukumar Kaduna ta kudu: (chairman) Hon. Aliyu Idris 

Karamar Hukumar Kagarko: (chairman) Hon. Ga'anda Adamu

Karamar Hukumar Kajuru: (chairman) Hon. Al Hassan Adamu

Karamar Hukumar Kaura: (chairman) Hon. Ibrahim Cikosi

Karamar Hukumar Kubau: (chairman) Hon. Bashir zuntu

Karamar Hukumar kudan: (chairman) Hon. Lawal Tukur

Karamar Hukumar Lere: (chairman). Hon Mathew G Kaku

Karamar Hukumar Magarfi: (chairman) Hon. Musa Haruna

Karamar Hukumar Sabon Gari: (chairman) Hon. Muhammad Usman 

Karamar Hukumar Sanga: (chairman) Hon. Salisu Nuhu

Karamar Hukumar Soba: (chairman) Hon. Umar Abu

Karamar Hukumar Zangon Katar: (chairman) Hon. Mairo Dabo

Karamar Hukumar Zariya: (chairman) Hon. Aliyu Idris 

 Mulki 
A jihar Kaduna, akwai masu mulki daban-daban da suka hada da sarakuna, zababbun shuwagabanni na mulkin dimukuradiya, a jihar ta Kaduna akwai Gwamna, Ƴan Majalisa, ƴan majalisar Dattijai, da kuma Sarakuna masu mulkin gargajiya. Shuwagabanni a bangaren dimukuradiya ana zaben su ne duk bayan shekaru Hudu, su kuma sarakunan gargajiya suna gada ne a wajen iyaye da kakanni, kuma zasu iya yin mulki iya tsawon rayuwar su, amma gwamna yana da cikakken ikon da zai iya cire/nada kowane sarki a jihar sa.

Dimukuradiya 
A jihar Kaduna, akwai gwamna da mataimakin gwamna,https://en.wikipedia.org/wiki/List_of_Governors_of_Kaduna_State kuma wadannan su ne masu cikakken mulki a cikin jihar ta Kaduna, kuma zaben su ake yi a duk bayan shekaru hudu, wanda yanzu haka Mallam Uba sani shi ne gwamnan jihar Kaduna da kuma Hadiza Sabuwa Balarabe a matsayin mataimakiyar gwamnan jihar ta Kaduna. A tsarin mulkin dimokuraɗiyya akwai ƴan majalisun jiha masu kula da dokokin jihar da kuma tsarinta, sannan akwai sanatoci uku masu kula da yanki uku na Jihar Kaduna su ne; Suleiman Abdu Kwari, Danjuma Laah da kuma Uba Sani.

 Mulkin Gargajiya 


Akwai sarakuna da hakimai a kowanne karamar hukuma da kuma gunduma, amman da manyan sarakunan gargajiya su ne kamar haka; Sarkin Zazzau Shehu Idris, sarkin Birnin gwari, sarkin Nok da kuma sarkin Kafanchan, wadannan sarakunan suna da ka'idojin salan mulki ga iya mutanan su kadai, sannan gwamnan jahar yana da cikakken ikon da zai sauke su ya daura wanda yake so.thumb|Left|173x173px|alt= Tambarin kasar Hausa|Wannan tambarin kasar Hausa kenan. Kaduna tana daya daga cikin jahohin Hausa.

 Kabilu 
Jahar Kaduna jaha ce mai tarin al’adu da ire-iren abinci daban-daban Kamar haka:
Hausawa
Fulani
Gwarawa 
Katafawa
Birom da dai sauran

.Ire iren abinci:
Tuwon masara da na dawa,da na gero da dan wake da dambu da fate da doya da dankalin Hausa da rogo da koko da dai sauran su.

 Addinai 
Addinai biyu sune manyan addinan jahar Kaduna, wato addinin Musulunci da kuma addinin kiristanci, kasancewar addinai ne manya akwai alaka mai tsami a tsakaninsu musamman a shekara ta 2000 zuwa  shekarar 2001 an samu rikicin addini a jahar kaduna a bisa dalilin sharia'ar Musulunci da musulmai sukai kokarin assasawa amma sai aka samu rashin jituwa da kiristoci wai suna tsammanin in har shari'ar musulunci ta kafu, to suma zai shafesu shi yasa suka ki amincewa a dalilin haka rikici ya balle inda aka samu asarar rayuka da dimbin dukiya mai tarin yawa, bayan haka akasa Mutane 1000 suka rasa rayukansu. Bayan haka an kara samun rikicin addini a shekarar 2002 amma a halin yanzu akwai zamantakewa mai karfi tsakanin addinan guda biyu.

 Musulunci 

File: sultan bello mosque by Anasskoko 03.jpg\masallacin da yamma

Ilimi

Ilimin Zamani 
A fagen Ilmi kaduna ce cibiyar ilimi a arewacin Najeriya kaduna ce cibiyar makarantar horar da jami'an tsaro ta kasa wato  Nigeria Defence Academy an kafata ne tun a shekarar 1964. Sai kuma babbar makarantar kimiyya da fasaha dake kaduna, wato Kaduna Polytechnic an kafa ta ne a shekarar 1968, sai kuma jami'ar Ahmadu Bello dake Zariya ita kuma ta kafu a shekarar 1962.Bayan haka akwai Jami'ar jahar Kaduna (kasu) da Nuhu bamalli polytechnic Zaria da college of education gidan waya da dai sauran manyan cibiyoyin ilimi.
Lallai kaduna duniya ce ta ilmi wannan dalilin ne yasa kaduna tayi fice a jahohin Nigeria ta ko'ina ana barkowa daga sassa daban-daban na Najeriya ana wajajeu n neman ilimi a jahar ta kaduna domin ita jahar kaduna ta bambanta da sauran jahohin Arewacin Najeriya.

Jadawalin manyan makarantu 

Jami'ar Jihar Kaduna
Kwalejin Horar da Manyan Jami'an Soja Nigerian Defence Academy (NDA), Kaduna
Jami'ar Greenfield University Kaduna
 Kwalejin share fagen shiga jami'a wato National Open University of Nigeria. Kaduna.
Air Force Institute of Technology, Kaduna
 Kwalejin horar da malamai National Teachers Institute (NTI), Kaduna
 Kwalejin unguwar-zoma School of Midwifery Kaduna
 Kaduna Polytechnic (a shekarar 1968), Kaduna
 Hukumar kula da ilimin addinin Musulunci da harshen Larabci
Kaduna Business School.

Ilimin Addini 
A cikin jahar kaduna ana karantar da ilimin addini matuka, cibiyar addini na bangaren Izala, shi'a, Ɗariƙar Tijjaniya da salafiyya duka suna cikin garin jahar kadunathumb|Wani masallacin juma'a na ginin al'ada a zaria kaduna
 Wasanni 
Akwai dandalin Murtala Mohammed Square inda ake wasanni da kuma motsa jiki, a ciki akwai Kaduna Polo Club da kuma Kaduna Golf Club kuma akwai sitadiyam mai suna Ahmadu Bello Stadiyam da Ranchers Bees Stadiyam

 Sadarwa 

 Kafofin yada labarai (Talabijin) 
 Nigerian Television Authority Kaduna (NTA)
 Kaduna State Media Corporation TV (KSTV)
 Desmims Independent Television (DITV)
 Liberty TV

Kafofin yada labarai (Gidan Rediyo) 
A.M masu nisan zango sun hada da:
 639 MW – Kada 1 (KSMC)
 747 MW – Nagarta Radio
 594 MW – FRCN (Hausa), Kaduna
 1107 MW – FRCN (English), Kaduna

F.M masu matsakaicin zango sun hada da:

 Brila FM
 Kada 2 FM, Kaduna (KSMC)
 Capital Sounds FM, Kaduna (KSMC)
 Liberty Radio (English) Kaduna
 Karama FM, Kaduna (FRCN)
 Freedom Radio FM, Kaduna
 Supreme FM, Kaduna (FRCN)https://dailytrust.com/frcn-stations-battling-for-survival/
 Alheri Radio FM, Kaduna
 Invicta FM, Kaduna
 Liberty Radio (Hausa) Kaduna
 Ray Power FM Kaduna
Vision FM

Tattalin arziki 

Kaduna cibiya ce ta masana'antun arewa, kamar masana'antar karafa, masaka,matatar man fetur ta ƙasa, ginin tukwane, Kaduna garine wanda ake kasuwanci kasancewar yawan mutane da kuma cunkosa, akwai kasuwanni dayawa a cikin garin kaduna,galibi ma kusan kowanne anguwa a cikin babban birnin kaduna tana da kasuwan ta.  

 Masana'antu 
A cikin kaduna akwai babban kampanin matatan mai, me suna kaduna Refining and Petrochemical Company (KRPC),wanda daya ne daga cikin manyan kampanonin matatan mai da'ake dasu a Najeriya 

 Kasuwanni 
Jahar tana da manyan kasuwanni kaman su kusuwan kasuwar sheikh Abubakar gumi,fanteka,kasuwar chechenia, kasuwan magani,kasuwar kawo, kasuwar bacci,kasuwan tudun wadan zaria.

 Sufuri 
Babbar hanyar data ratsa ta cikin gari ana kiranta Ahmadu Bello way. Kaduna tanada babbar kasuwa wadda aka gina tun a shekarun 1990s bayan ta fuskanci mahaukaciyar gobara. 
Acikin garin kaduna akwai hanyoyin jiragen kasa wadda ake sufuri daga kaduna zuwa wasu sassan Najeriya.

 Jiragen kasa 

Akwai hanyoyin layin dogo na jiragen kasa wadanda aka gina tun a watan satumba shekarar alif 2009 mai nisan tazarar kilomita 1,435 mm (4ft 81/2) zuwa babban birnin tarayya Abuja.

Jiragen sama 
bayan haka akwai filayen jiragen sama guda biyu wato Filin Jirgin Saman Jihar kaduna da kuma filin jirgin sama na chanchangi wato Chanchangi Airlines wadda ake sufuri daga jahar zuwa jaha ko daga Nigeria zuwa kasashen ketare.

 Sufurin motoci 
Jahar kaduna tana da hukumar dake kula da tafiye-tafiye a fannoni sifirin motoci, wacce ak kira da KSTA.'.

Wuraren bude ido

learn about kaduna. Learn about kaduna state .   
 Lugard Hall
 Government Monument Bridge
 General Hassan park
 Man-made kaduna
 Nok Terra Cotta
 Nok Village
 Cultural kaduna
 National museum 
 Jakaranda pottery
 kaduna souvenir

Hotuna

Sanannun mutane mazauna kaduna

Shehu Sani tsohon sanatahttps://punchng.com/shehu-sani-slams-wbank-for-advising-nigeria-to-raise-taxes/
Ahmed Mohammed Makarfihttps://leadership.ng/makarfis-suspension-illegal-pdp/
Uba Sani sanatahttps://www.thecable.ng/uba-sani-conferred-with-traditional-title-for-his-rural-transformation-initiativeshttps://thenationonlineng.net/just-in-governor-uba-sani-bags-2023-leadership-award/
Abubakar Gumi Malamin Addinin musuluncihttps://www.thecable.ng/gumis-extremism-shames-decency
Umar Farouk Abdulmutallab.
Tijani Babangidahttps://dailypost.ng/2023/02/18/pfan-will-comply-with-nffs-decision-on-players-union-tijani-babangida/
Celestine Babayaro
Michael Eneramohttps://www.vanguardngr.com/2010/12/eneramo-can%E2%80%99t-wait-to-move-to-europe/
Fiona Fullerton
Dahiru Sadi, Dan wasan kwallohttps://leadership.ng/gov-uba-sani-unity-cup-tijani-babangida-appoints-ahmed-lawal-dahiru-sadi-others-as-technical-committee-members/
Adam A Zango,  jarumi a fina finan Hausahttps://hausa.legit.ng/kannywood/1518957-in-ka-ji-gangami-da-labari-jarumi-adam-zango-yace-ya-gama-zaman-aure-ya-saki-bidiyo/
General Mohammed Wushishihttps://www.premiumtimesng.com/news/headlines/499121-general-mohammed-wushishi-nigerias-ex-army-chief-is-dead.html?tztc=1
 sherhk Usman bauchi malamin addini
Col Sani Bellohttps://dailytrust.com/the-day-ironsi-died-colonel-sani-bello-his-former-adc/
Mal Muntaqa Usman Bilbis, malamin addinin musulunci 
Hon Yusuf Hamisu Abubakar, mai rago
Sheikh Abubakar Salihuhttps://dailypost.ng/2021/08/23/dss-under-fire-for-alleged-inaction-after-cleric-salihu-zaria-threatened-to-kill-christians/, malamin addinin musulunci 

Manazarta




Category:Jihohin Nijeriya